काठमाडौ : नर्भिक इन्टरनेशनल हस्पिटलले सय बेडको नयाँ भवनसहितको छुट्टै हस्पिटल बनाउने भएको छ । विश्व मुटु दिवसको अवसरमा शनिबार हस्पिटल परिसरमा आयोजित कार्यक्रममा हस्पिटलका अध्यक्ष बसन्तकुमार चौधरीले सय बेडको थप हस्पिटल बनाउने र नर्भिकलाई दक्षिण–पूर्वी एशियाकै उत्कृष्ठ हस्पिटलको रुपमा विकास गर्ने घोषणा गरेका हुन । नर्भिकलाई मुटु रोगको उपचारको उत्कृष्ठ थालोको रुपमा मात्र नभएर हरेक रोगको उपचारको विशिष्ठ सेवा पाउन सकिने मल्टिस्पेसियालिटी सेन्टरको रुपमा अगाडि बढाउने काम अगाडि बढेको अध्यक्ष चौधरीले बताए ।
